[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Madis Kallas: mets on palju enamat kui puit"}, {"text_idx": "#000004", "text": "Meie eesma\u0308rk peab olema metsi majandada nii, et sa\u0308iliks elurikkus, metsad leevendaksid kliimamuutusi ning metsast saadud puit tooks u\u0308hiskonnale maksimaalset kasu, kirjutab Madis Kallas."}, {"text_idx": "#000005", "text": "Keskkonnaministrina olen kohtunud keskkonnaorganisatsioonidega, ka\u0308inud Eesti metsades ja ku\u0308lastanud suuri puiduto\u0308o\u0308stusettevo\u0303tteid. Metsaarutelus on alati olnud palju seisukohti ning emotsiooni."}, {"text_idx": "#000006", "text": "Etteheiteid ei saa teha u\u0308helegi osapoolele, sest ko\u0303ik on tegutsenud oma vo\u0303imaluste piires ning oma seisukohti ja huvisid kaitstes. Samal ajal ei pea looduskaitse ja majandus vastanduma: vo\u0303iksime na\u0308ha ka metsa hoidmises ning elurikkuses majanduslikku ja u\u0308hiskondlikku va\u0308a\u0308rtust."}, {"text_idx": "#000007", "text": "Meie elu so\u0303ltub otseselt metsast. U\u0308he jaoks on see elukoht ja kodumaja u\u0308mbrus, teisele to\u0308o\u0308koht ja sissetulek, paljudele ka koht, kus ka\u0308ia jalutamas ning seeni-marju korjamas. U\u0308le poole Eestist (51,3 protsenti) on kaetud metsamaaga, mis on kodu va\u0308hemalt 20 000 erinevale liigile."}, {"text_idx": "#000008", "text": "Aga mets on oluline ka inimese elu igapa\u0308evaste vajaduste rahuldamiseks. Ta\u0308nu puidule saame ehitada maju, need soojaks ku\u0308tta ja mo\u0308o\u0308bliga sisustada. Metsade ka\u0308eka\u0308ik mo\u0303jutab meie planeedi kliimat ja sellega meie ko\u0303igi tulevikku. Mets on ise ja\u0308rjest vastuvo\u0303tlikum kliimamuutuste mo\u0303judele ning ka sellega peame u\u0308ha rohkem arvestama."}, {"text_idx": "#000009", "text": "Oleme pikalt otsinud tasakaalu metsade kaitse ja majandusliku kasutuse vahel, kuid tegelikult peaksime tegema selgeks need piirid, mille u\u0308letamisel ei suuda metsad enam tagada meie ko\u0303igi jaoks eluta\u0308htsaid looduse hu\u0308vesid."}, {"text_idx": "#000010", "text": "Pool Eesti metsast kuulub eraomanikele ja teine pool riigile ja kokku raiutakse aastas suurusja\u0308rgus ku\u0308mme miljonit kuupmeetrit puitu. Keskkonnaagentuuri andmetel kulub peaaegu pool (4,6 mln) Eestis raiutud puidust energia tarbimiseks kohapeal ja sellele lisaks viiakse olulistes kogustes energiapuitu ka riigist va\u0308lja (2,5 mln)."}, {"text_idx": "#000011", "text": "Kuna suurt osa Eesti linnadest ja asulatest ko\u0308etakse hakkepuiduga, puudutab metsandus otseselt meie inimeste turvatunnet. Pole ku\u0308simustki, et puit on ta\u0308htis meie igapa\u0308evaelus, meie toimetulekus ja elukvaliteedis."}, {"text_idx": "#000012", "text": "Teisalt ei seisne Eesti metsades peituv rikkus ainult sealt saadavas puidus, vaid ka elurikkuses. Isegi vananevat metsa ei saa vaadata kui \"raisku lastud\" tulu. Seda tuleb na\u0308ha osana eluringist, kus leiavad elupaiga liigid \u2013 na\u0308iteks ra\u0308hnid, kakud \u2013, kelle jaoks noored metsad ei sobi. Peame hoolikalt ja\u0308lgima, kuidas meie tegevus habrast metsaelustikku mo\u0303jutab, sest va\u0308iksematelgi ko\u0303rvalekalletel vo\u0303ivad olla to\u0303sised o\u0308koloogilised ja majanduslikud tagaja\u0308rjed."}, {"text_idx": "#000013", "text": "Kas meil on vo\u0303imalik kaitsta loodust ning samal ajal rahuldada inimkonna majanduslikud vajadused?"}, {"text_idx": "#000014", "text": "\"Praegu ekspordime puitu kui toormaterjali olulises mahus Eestist va\u0308lja, sellele olulist lisandva\u0308a\u0308rtust andmata.\""}, {"text_idx": "#000015", "text": "Jah, on. Selle eeldus on mo\u0303ttelaadi muutus. Praegu on va\u0308ga suur hulk Eesti metsa kaitse all, oleme selles Euroopa esirinnas. Range kaitse all on ligi 17 protsenti Eesti metsadest, erinevate piirangutega kokku ligikaudu 30 protsenti. Ku\u0308simus aga ei ole selles, kui suurt hulka suudame kaitse alla arvata, vaid see, kuidas u\u0308leja\u0308a\u0308nud osa majandame ja mida puiduga edasi teeme. Praegu ekspordime puitu kui toormaterjali olulises mahus Eestist va\u0308lja, sellele olulist lisandva\u0308a\u0308rtust andmata."}, {"text_idx": "#000016", "text": "Kuid ka majandatav mets peab arvestama elurikkusega ja kliimamuutustega. Raiemahud on viimase 14 aasta jooksul kahekordistunud kuuelt miljonilt 12 miljoni tihumeetrini. See on u\u0308ks teguritest, mis peale metsade vanuselise koosseisu ja metsamaa pindala kasvu peatumise on tinginud majandusmetsade tagavara va\u0308henemise, CO2 sidumise va\u0308henemise ja on suurenenud oht liikide va\u0308ljasuremiseks. Meie eesma\u0308rk peab olema metsi majandada nii, et sa\u0308iliks elurikkus, metsad leevendaksid kliimamuutusi ning metsast saadud puit tooks u\u0308hiskonnale maksimaalset kasu."}, {"text_idx": "#000017", "text": "U\u0308ks vo\u0303imalus on toetada puidule ko\u0303rgema lisandva\u0308a\u0308rtuse andmist. Na\u0308ite saame tuua mo\u0308o\u0308blito\u0308o\u0308stusest, kus suhteliselt va\u0308hese puiduvajadusega saab aastaringselt to\u0308o\u0308d palju inimesi. Samal ajal on puidus olev su\u0308sinik pikemaks ajaks seotud edasi mo\u0308o\u0308blitoodangusse."}, {"text_idx": "#000018", "text": "Tulevikku vaadates on meil vo\u0303imalus na\u0308ha metsa \"puidulao\" asemel \"su\u0308sinikulaona\". Suurema osa Euroopa riikidega vo\u0303rreldes on Eesti ku\u0308llaltki metsarikas ning see on meie suurim eelis. Ajal, mil maailm on kimpus su\u0308siniku sidumisega ning inimtegevuse su\u0308sinikujalaja\u0308lje va\u0308hendamisega, kannavad meie raiumata metsad uut majanduslikku va\u0308a\u0308rtust. Mida targemalt ja la\u0308bimo\u0303eldumalt majandame oma metsi praegu, seda edukamalt saavad ja\u0308rgmised po\u0303lvkonnad praeguste otsuste vilju lo\u0303igata tulevikus."}, {"text_idx": "#000019", "text": "Jaanus Aun: looduskaitseliste piirangute hu\u0308vitamisest"}, {"text_idx": "#000020", "text": "Uuring: vanad metsad talletavad arvatust ma\u0308rksa enam su\u0308sinikku"}, {"text_idx": "#000022", "text": "Metsanduse arengukavaga pole rahul ei looduskaitsjad ega puiduto\u0308o\u0308sturid"}, {"text_idx": "#000023", "text": "Kallase esitatud metsanduse arengukava soovitab va\u0308hendada raiemahtu"}, {"text_idx": "#000024", "text": "Marti Piirima\u0308e: su\u0308siniku talletamiseks vajame ha\u0308sti majandatud metsi"}, {"text_idx": "#000026", "text": "Keskkonnaminister esitas valitsusele ettepanekuid raiemahtude va\u0308hendamiseks"}, {"text_idx": "#000027", "text": "Eesti ja\u0308a\u0308b maha \"Eesma\u0308rk 55\" sihtide saavutamiseks vajalikust tempost"}, {"text_idx": "#000030", "text": "Vastukaja. Loodus on kliimaprobleemide lahendamisel meie liitlane"}, {"text_idx": "#000031", "text": "Maau\u0308likooli teadlased: metsa majandamata ja\u0308tmine on kliimavaenulik"}, {"text_idx": "#000036", "text": "Harri Tiido: populismist laiemalt u\u0308he prantsuse autori pilgu la\u0308bi"}, {"text_idx": "#000037", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000039", "text": "ERR-i z\u030cu\u0308rii: haridusdebati vo\u0303itis Kristina Kallas"}, {"text_idx": "#000041", "text": "Karmen Bruus saavutas Prantsusmaal teise koha"}, {"text_idx": "#000042", "text": "Eesti Laulu finalist Bedwetters: me oleme nu\u0308u\u0308d popimate laulude juurde tagasi jo\u0303udnud"}, {"text_idx": "#000043", "text": "Hugo Toom: lo\u0303pus na\u0308itasime, et oskame visata"}, {"text_idx": "#000044", "text": "Heiko Rannula: kodusaal andis energiat, et ma\u0308ngu tagasi tulla"}, {"text_idx": "#000045", "text": "Zelenski palus u\u0308llatusvisiidil Londonisse ha\u0308vituslennukeid"}, {"text_idx": "#000046", "text": "Erki Pa\u0308rnoja: loominguga tegelemine aitab a\u0308ngist vabaneda"}, {"text_idx": "#000048", "text": "Lisell Ja\u0308a\u0308tma: suudan ko\u0303ikide maailma tippudega konkureerida"}, {"text_idx": "#000052", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000053", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]